பாரதி நூற்றாண்டு காலத்தில் (1982-1983) பாரதி சம்பந்தப்பட்ட சில அரிய நூல்களை எனக்குப் படிக்கக்கொடுத்தவர் பத்மநாப அய்யர். இவர் தந்த பாரதி சம்பந்தமான ஒரு சிற்றிதழ், அவ்வேளையில் பாரதியார் காலத்தில் வாழ்ந்த ஒரு முதியவரைச்சந்தித்து நேர்காணல் வெளியிட்டிருந்தது. பாரதியும் அந்த முதியவரும் காலையில் எழுந்து கொல்லைக்குச் சென்றுவிட்டு ( காலைக்கடன் கழித்துவிட்டு) வரும்பொழுது, பாரதியார் முழு நிர்வாணகோலத்தில் சூரிய நமஸ்காரம் செய்து உயிர்சத்து D பெறுவாராம். இந்தத் தகவலை பாரதி திரைப்படத்தில் அதன் இயக்குநர் மிகவும் நுட்பமாக வெளிப்படுத்தியுள்ளார். குறிப்பிட்ட சிற்றிதழுடன் பத்மநாப அய்யர் தந்த மேலும் சில நூல்கள், இதழ்களை எமது முற்போக்கு எழுத்தாளர் சங்கம் நடத்திய பாரதி நூற்றாண்டு விழா கண்காட்சியில் வைத்துவிட்டு திருப்பிக்கொடுத்தோம்.